Príloha č. 1 súťažných podkladov

|  |
| --- |
| **opis predmetu zákazky** |

Predmetom zákazky je zabezpečenie služieb leteckej dopravy osôb a súvisiacich služieb pri zahraničných a tuzemských pracovných/služobných cestách do celého sveta, zabezpečenie a doručenie jednosmerných a/alebo spiatočných leteniek v kategóriách ekonomická alebo business trieda alebo na základe jednotlivých požiadaviek verejného obstarávateľa (objednávateľa) pre jeho zamestnancov, ako aj pre iné ním určené osoby.

Predmetom tejto zákazky je aj záväzok úspešných uchádzačov (poskytovateľov), s ktorými bude podpísaná rámcová dohoda :

1. vybrať optimálne letecké spojenie podľa uplatnenia kritéria v zmysle § 44 ods. 3 písm. a) zákona o verejnom obstarávaní najlepší pomer ceny a kvality ,
2. zabezpečiť:

* dostupnú/dostupné letenku/letenky do destinácií na základe požiadavky objednávateľa doručenej elektronicky prostredníctvom na to vyhradenej e-mailovej adresy a/alebo prostredníctvom informačného systému na elektronické verejné obstarávanie a doručiť letenky na miesto a v čase podľa požiadavky objednávateľa,
* bezplatné storno letenky zo strany objednávateľa nahlásené poskytovateľovi viac ako 24 hodín pred odletom (čím nie je dotknuté právo leteckej spoločnosti na storno v súlade s prepravnými podmienkami leteckej spoločnosti),
* vysporiadanie prípadného storna letenky nahláseného objednávateľom najneskôr 24 hodín pred odletom, bez poplatku a akejkoľvek náhrady pre poskytovateľa,

1. poskytnúť informácie o:
   * presnom časovom a geografickom pláne cesty (dátum a miesto požadovaného odletu a príletu s uvedením prípadných prestupov, dĺžka letu),
   * dodatočných údajoch a dokumentoch požadovaných zo strany leteckej spoločnosti v nadväznosti na predmetnú požiadavku,
   * štruktúre ceny letenky/leteniek (vrátane letiskových poplatkov a ostatných povinných poplatkov),

možnostiach zmeny alebo úpravy letenky/leteniek,

1. poskytnúť bezplatné, nepretržité[[1]](#footnote-1) asistenčné služby[[2]](#footnote-2) a pomoc pri riešení vzniknutých mimoriadnych situácií v súvislosti s objednávanou/objednanou prepravou a pri riešení reklamácií,
2. poskytnúť ďalšie služby súvisiace so zabezpečením leteckej prepravy, o ktoré objednávateľ požiada.

**Spôsob plnenia rámcovej dohody**

Verejný obstarávateľ bude pri zadávaní svojej požiadavky zohľadňovať časové hľadisko potreby zabezpečenia predmetu zákazky a komplikovanosť leteckého spojenia.

Postup pre zabezpečenie pracovných/služobných ciest je popísaný v Článku I. tohto opisu predmetu zákazky.

Komunikácia medzi verejným obstarávateľom a poskytovateľmi bude prebiehať výlučne v slovenskom jazyku elektronicky prostredníctvom na to určených e-mailových adries, resp. prostredníctvom na to určených osobitných telefonických kontaktov uvedených v rámcovej dohode a/alebo prostredníctvom informačného systému na elektronické verejné obstarávanie. V odôvodnených prípadoch, na požiadanie objednávateľa poskytovatelia predložia objednávateľovi potrebnú dokumentáciu aj v anglickom jazyku.

Verejný obstarávateľ bude povinný zriadiť osobitnú e-mailovú adresu pre účely komunikácie vo veci zabezpečenia predmetu plnenia a  bude povinný ju monitorovať denne v pracovných dňoch od 8:00 do 15:00 hod.

Každý poskytovateľ bude povinný určiť e-mailovú adresu pre účely prijímania požiadaviek zo strany objednávateľa, odosielania ponúk a komunikácie vo veci zabezpečenia predmetu plnenia a bude povinný ich nepretržite monitorovať. Za účelom riešenia požiadaviek, vykonávania bezplatných nepretržitých asistenčných služieb a inej komunikácie súvisiacej s predmetom tejto zákazky poskytovatelia určia v prílohe č.2 rámcovej dohody aj ďalšie kontaktné údaje. Účastníci rámcovej dohody sú oprávnení zmeniť svoje oprávnené - kontaktné osoby jednostranne, sú však povinní bezodkladne v písomnej forme oznámiť takúto zmenu druhému účastníkovi rámcovej dohody.

Pracovnou hodinou sa pre účely verejného obstarávania a plnenia tejto zákazky rozumie hodina v pracovných dňoch počas pracovnej doby verejného obstarávateľa, t.j. medzi 8:00 - 15:00 hod. Jeden pracovný deň pre účely tejto zákazky pozostáva zo siedmych pracovných hodín. Tým nie je dotknuté právo objednávateľa kontaktovať poskytovateľa po pracovnej dobe, t.j. 24 hodín denne, 7 dní v týždni.

**Článok I.**

##### Pracovné / služobné cesty - opätovné otvorenie súťaže

* 1. Počas trvania rámcovej dohody bude dochádzať k opätovným otváraniam súťaže prostredníctvom zadania konkrétnej požiadavky verejného obstarávateľa na zabezpečenie predmetu zákazky. Verejný obstarávateľ bude povinný osloviť všetkých poskytovateľov, ktorí budú účastníkmi rámcovej dohody v súlade s § 83 ods. 5 písm. b) zákona o verejnom obstarávaní.
  2. Opätovné otvorenie súťaže objednávateľom bude prebiehať počas pracovných dní elektronicky, spravidla v čase od 8:00 do 15:00 hod. V prípade opätovného otvorenia súťaže, počas víkendov a/alebo dní pracovného pokoja, bude objednávateľ primeraným spôsobom vopred informovať všetkých poskytovateľov (napr. telefonicky) a následne im zašle elektronicky požiadavku na predkladanie ponúk s primerane dlhou lehotou na predkladanie ponúk.
  3. Verejný obstarávateľ bude povinný zadať svoje konkrétne požiadavky na zabezpečenie predmetu plnenia pre osoby ním určené prostredníctvom „požiadavky", minimálne náležitosti ktorej sú uvedené v bode 5.3 rámcovej dohody.

Požiadavku na predloženie cenovej ponuky vystaví verejný obstarávateľ výlučne ním poverenou osobou (resp. jej oprávneným zástupcom) v slovenskom jazyku a zasiela elektronicky prostredníctvom na to určených e-mailových adries uvedených v rámcovej dohode a/alebo prostredníctvom informačného systému na elektronické verejné obstarávanie. Verejný obstarávateľ je oprávnený požiadavku na predloženie cenovej ponuky oznámiť aj telefonicky na telefónne čísla poskytovateľov uvedených v rámcovej dohode.

Riadne vystavená a odoslaná ponuka poskytovateľa na letecké spojenie a prijatie ponuky verejným obstarávateľom sú pre poskytovateľa záväzné.

* 1. Poskytovatelia budú povinní do lehoty určenej verejným obstarávateľom v predmetnej požiadavke, pričom lehota nemôže byť kratšia ako jedna (1) hodina od doručenia požiadavky, zaslať ponuku elektronicky. Poskytovatelia sú povinní predložiť ponuku vo forme záväznej rezervácie s garanciou ceny pri požadovanej leteckej doprave v trvaní minimálne 4 hodiny od zaslania ponuky. Záväznosť rezervácie znamená povinnosť poskytovateľov dodržať cenu a podmienky leteckej dopravy predložené v rámci ponuky a to do uplynutia času záväznej rezervácie. V prípade, ak pri príslušnej leteckej doprave nie je možné predložiť záväznú rezerváciu s garanciou ceny (nie je možná rezervácia na základe podmienok leteckej spoločnosti – napr. nízko nákladoví dopravcovia), sú poskytovatelia povinní na túto skutočnosť upozorniť už pri predložení ponuky.
  2. Verejný obstarávateľ bude povinný vyhodnotiť prijaté ponuky najneskôr do 3 hodín od uplynutia lehoty na predkladanie ponúk na základe kritéria „najlepší pomer ceny a kvality". V prípade predloženia neprimeraných ponúk z pohľadu kritéria „najlepší pomer ceny a kvality" bude verejný obstarávateľ oprávnený zrušiť požiadavku.
  3. Kritérium „najlepší pomer ceny a kvality" sa skladá z kritéria „cena", ktoré má váhovosť 80 bodov a z kritéria „čas prepravy z miesta odletu do miesta príletu cieľovej destinácie", ktoré má váhovosť 20 bodov.

1. **Kritérium „cena"**: Verejný obstarávateľ bude povinný zobrať do úvahy celkovú cenu v EUR bez DPH za požadovaný predmet plnenia (cena), ktorú poskytovateľ predloží vo svojej ponuke elektronicky na e-mailovú adresu verejného obstarávateľa na to určenú. Verejný obstarávateľ pridelí maximálny počet bodov (80) ponuke poskytovateľa s najnižšou navrhovanou cenou a pri ostatných ponukách počet bodov určí úmerou, t.j. počet bodov vyjadrí ako podiel najnižšej ceny a navrhovanej hodnoty príslušnej vyhodnocovanej ponuky, ktorú prenásobí maximálnym počtom bodov (80) pre uvedené kritérium. Výsledok sa matematicky zaokrúhľuje na 2 desatinné miesta.
2. **Kritérium „čas prepravy z miesta odletu do miesta príletu cieľovej destinácie"**: Verejný obstarávateľ bude povinný zobrať do úvahy čas prepravy z miesta odletu do miesta príletu vyjadrený v minútach (hodnota), ktorý poskytovateľ predloží vo svojej ponuke elektronicky na e-mailovú adresu verejného obstarávateľa na to určenú. Verejný obstarávateľ pridelí maximálny počet bodov (20) ponuke poskytovateľa s najnižšou hodnotou a pri ostatných ponukách počet bodov určí úmerou, t. j. počet bodov vyjadrí ako podiel najnižšej hodnoty a navrhovanej hodnoty príslušnej vyhodnocovanej ponuky, ktorú prenásobí maximálnym počtom bodov (20) pre uvedené kritérium. Výsledok sa matematicky zaokrúhľuje na 2 desatinné miesta. V prípade požiadavky objednávateľa na prepravu na/z letiska sa čas prepravy na/z letiska nezarátava do kritéria „čas prepravy z miesta odletu do miesta príletu cieľovej destinácie“. Poskytovateľ je povinný zabezpečiť prepravu na/z letiska v dostatočnom časovom predstihu pred časom odletu, tak aby mohol byť riadne vykonaný
   1. Následne verejný obstarávateľ sčíta u každej ponuky získané body za obe kritériá. Verejný obstarávateľ ponuku s najvyšším počtom bodov označí za úspešnú, ponuku s druhým najvyšším počtom bodov označí za prvú neúspešnú, ponuku s tretím najvyšším počtom bodov označí za druhú neúspešnú, atď.
   2. V prípade rovnosti dosiahnutých bodov u viacerých ponúk rozhoduje o úspešnosti ponuky najvyšší počet dosiahnutých bodov v kritériu „cena“. V prípade rovnosti dosiahnutých bodov aj v kritériu „cena“ rozhoduje o úspešnosti ponuky poradie poskytovateľov uvedené v záhlaví rámcovej dohody.
   3. Po vyhodnotení predložených ponúk bude verejný obstarávateľ povinný bezodkladne informovať poskytovateľov o dosiahnutom poradí. V prípade prijatia úspešnej ponuky verejný obstarávateľ je oprávnený požiadať o vystavenie rezervácie s garanciou ponuky poskytovateľa, ktorý predložil najvýhodnejšiu ponuku podľa stanoveného kritéria. Poskytovateľ bude povinný poskytnúť rezerváciu s garanciou minimálne v lehote 12 pracovných hodín. Poskytovateľ bude povinný rezervovať letenku a dodržať svoju ponuku.
   4. Poskytovateľ doručí verejnému obstarávateľovi letenku v elektronickej alebo papierovej forme v lehote uvedenej v požiadavke.
   5. Možné zmeny týkajúce sa času konkrétneho odletu/príletu v maximálnom rozmedzí ± 12 hod. bude verejný obstarávateľ riešiť individuálne s poskytovateľom, ktorý predložil najvýhodnejšiu ponuku podľa stanoveného kritéria ponúknutú v rámci opätovného otvorenia súťaže, pričom poskytovateľ je povinný dodržať svoju ponuku. V prípade, že ponuka nebude dodržaná, alebo v prípade nedodržania maximálneho časového rozmedzia ± 12 hod., verejný obstarávateľ je oprávnený zrušiť požiadavku a opakovane zadať poskytovateľom novú požiadavku podľa postupu uvedeného v článku I, s prihliadnutím na čas odletu.
   6. Doručenie letenky objednávateľovi oprávňuje poskytovateľa vystaviť faktúru.
   7. Ak poskytovateľ nedoručí verejnému obstarávateľovi vhodnú ponuku požadovanej letenky v stanovenom čase z dôvodu, že letecká preprava podľa požadovaných parametrov nie je dostupná, poskytovateľ bude povinný zaslať verejnému obstarávateľovi odpoveď s označením „preprava podľa požadovaných kritérií nie je dostupná" a navrhnúť najvhodnejšiu náhradnú leteckú prepravu, pričom je povinný dodržať lehoty na predkladanie ponúk uvedené v požiadavke.
   8. Verejný obstarávateľ je oprávnený opakovane zadať požiadavku s upravenými parametrami na základe informácií získaných od poskytovateľov. V prípade, ak žiadny poskytovateľ nedoručí verejnému obstarávateľovi ponuku k zadanej požiadavke, bude verejný obstarávateľ oprávnený opakovane zadať požiadavku s upravenými parametrami na základe informácií získaných od poskytovateľov.
   9. Ak ani po opakovanom zadaní požiadavky s upravenými parametrami, nebude predložený návrh leteckej prepravy, verejný obstarávateľ bude oprávnený požiadať poskytovateľov o asistenčné služby a pomoc pri riešení vzniknutých mimoriadnych situácií v súvislosti s požadovanou prepravou podľa poradia uvedeného v rámcovej dohode.

1. zabezpečením non-stop kontaktnej telefónnej linky dostupnej 24 hodín denne, 7 dní v týždni [↑](#footnote-ref-1)
2. napríklad predcestovná, technická, administratívna asistencia: prebookovanie cestujúceho (zmena času/dátumu letu), zaobstaranie náhradnej letenky v prípade, že osoba poverená objednávateľom nemohla nastúpiť na pôvodne objednaný let z dôvodov na strane objednávateľa alebo poskytovateľa, príp. leteckého prepravcu a ostatné služby v zmysle opisu predmetu zákazky. [↑](#footnote-ref-2)